हाड़ौती से निकली पदयात्राएं 10 मार्च को पहुंचेगी देवधाम
कोटा| हाड़ौतीके कई प्रमुख स्थानों से पैदल यात्राएं शुरू होकर 10 मार्च को शाम 5 बजे एक साथ देवधाम झाड़ौता पहुंचेगी। पदयात्राएं कापरेन, सुल्तानपुर, अंता, मांगरोल, दूधियाखेड़ी माताजी से प्रारंभ होगी।
राजस्थान गुर्जर विकास परिषद के प्रदेशाध्यक्ष राजकुमार गुर्जर ने बताया कि मुख्य यात्रा 8 मार्च को सुल्तानपुर से सुबह 10 बजे शुरू होगी। यात्रा गुर्जर विकास परिषद द्वारा आयोजित की जा रही है। इसमें रास्ते में पड़ने वाले गांवों में पदयात्री गोरक्षा पर्यावरण संरक्षण का संदेश भी देंगे। पदयात्री इसमें गोरक्षा पॉलीथिन मुक्त भारत के स्लोगन लिखी तख्तियां लेकर चलेंगे। 7 मार्च को देवनारायण मंदिर कापरेन से दोपहर 12 बजे पद यात्रा शुरू होगी। 8 मार्च को अंता और 9 मार्च को दूधियाखेड़ी से पदयात्रा शुरू होगी। सब एक साथ 10 मार्च को सुबह कमोलर से रवाना होकर बपावर पहुंचेगी। 9 मार्च को मांगरोल से रवाना हुई यात्रा भी बपावर पहुंच जाएगी। बपावर से सभी शाम 5 बजे देवधाम झाड़ौता पहुंचेंगे। यहां 25 हजार लोगों का भंडारा होगा। रात को 8 बजे एक शाम देवधणी के नाम पर भजन संध्या का कार्यक्रम होगा। इसके मुख्य अतिथि विधायक प्रहलाद गुंजल होंगे। अध्यक्षता पूर्व विधायक अतरसिंह भड़ाना करेंगे। विशिष्ट अतिथि जिला प्रमुख सुरेंद्र गुर्जर, कवि मुकुट मणिराज समाजसेवी मांगीलाल गुर्जर होंगे।
hin_Deva hin_Deva hin_Deva